Ghita Nørby

Ghita Nørby (født 1935) er en dansk skuespiller som har hatt et langvarig ansettelsesforhold til Det Kongelige Teater. Hun har også spilt i flere film- og TV-produksjoner. 


== Liv og virke ==
Ghita Nørby vokste opp i Nyhavn nr 10 med en far som var kammersanger ved Det Kongelige Teater like ved, en mor som var pianist, og en bror som var tre år yngre. Ved luftangrep under andre verdenskrig søkte familien tilflukt i restauranten Gilleleje i første etasje. Ghita Nørby har dysleksi og ble i skoletiden ansett for å være evneveik, som medførte at hun ikke torde å gå opp til eksamen artium. 
Hun ønsket å bli skuespiller, og mens foreldrene var bortreist på ferie, oppsøkte hun Nordisk Film, som hadde hatt en liten annonse på baksiden av Berlingske Tidende om at de søkte unge piker. Ettersom hun hadde hørt at Nordisk Film drev med hvit slavehandel, torde hun ikke gå alene, men fikk følge av en av sine foreldres venner. Dette initiativet resulterte i at foreldrene sendte henne på folkehøyskole (Askov højskole), der hun trivdes godt og ble mer selvstendig. Etterhvert fikk hun elevplass ved Det Kongelige Teater. Her hadde hun opp gjennom årene en rekke sentrale roller. 
Nørby har medvirket i over hundre spillefilmer og hadde sin filmdebut i 1956. Hun har også medvirket i flere TV-produksjoner; blant annet den danske dramaserien Matador (1978–1982), den bisarre thriller-serien Riget (1994), Riget II (1997) og den skandinaviske krimserien Ørnen (2004–2006).


== Familie ==
Nørby giftet seg i ung alder med arkitekten Mogens Garth-Grüner som var vokst opp på godset Lille Svenstrup ved Ringsted. Han var plaget av depresjon og tok sitt liv, slik at hun ble en svært ung enke. Senere giftet hun seg med popsangeren Dario Campeotto, som hun fikk sitt eneste barn, Giacomo, med. Campeotto var oppvokst i Danmark, men paret bosatte seg utenfor Torino i et stort hus sammen med hans foreldre, hans bestemor og yngste søster, fire generasjoner under ett tak. Hun konverterte også til katolisismen. Paret drev gavebutikken Dinamarca i sentrum av Torino. Dansk design var etterspurt, og butikken overlevde parets skilsmisse. Hun ble deretter gift med skuespiller Jørgen Reenberg. Dette ekteskapet ble oppløst i 1978. I 1984 ble hun gift med pianist Svenn Skipper. Dette ekteskapet ble oppløst i 2011.


== Filmografi (utvalg ==
2011 – Mennesker i solen
2008 –  Maria Larssons evige øyeblikk
2007 – O'Horten
2006 –  Wellkåmm to Verona
1996 – Hamsun
1992 –  Den gode viljen
1989 –  Dansen med Regitze
1989 –  Walter & Carlo i Amerika
1987 –  Babettes gjestebud
1970 –  Sangen om den røde rubin


== Utmerkelser ==
2006 – Medaljen Ingenio et arti.
2006 – Guldbagge for beste kvinnelige hovedrolle for Fyra veckor i juni
2004 – Robertprisen for årets kvinnelige birolle for Arven
2003 – Zulu Award for beste kvindelige birolle for Arven
1997 – Guldbagge for beste kvinnelige hovedrolle for Hamsun
1996 – Kommandør av Dannebrogordenen
1993 – Robertprisen for årets kvinnelige birolle for Sofie
1992 – Bodilprisen for beste kvinnelige hovedrolle for Freud flyttar hemifrån
1992 – Robertprisen for årets kvinnelige hovedrolle for Freud flyttar hemifrån
1991 – Ole Haslunds Kunstnerfond
1990 – Robertprisen for årets kvinnelige hovedrolle for Dansen med Regitze
1990 – Bodilprisen for beste kvinnelige hovedrolle for Dansen med Regitze
1982 – Bodilprisen for beste kvinnelige birolle for Pengene eller livet
1976 – Bodilprisen for beste kvinnelige hovedrolle for Den korte sommer
1978 – Olaf Poulsens Mindelegat
1975 – Läkerols kulturpris
1974 – Tagea Brandts Rejselegat
1973 – Teaterpokalen


== Referanser ==


== Eksterne lenker ==
(en) Ghita Nørby på Internet Movie Database 
(no) Ghita Nørby hos Nationaltheatret 
(sv) Ghita Nørby i Svensk Filmdatabas 
(da) Ghita Nørby på Filmdatabasen 
(da) Ghita Nørby på danskefilm.dk 
(da) Ghita Nørby på danskfilmogtv.dk 
(da) Ghita Nørby på Scope 
(fr) Ghita Nørby på Allociné 
(en) Ghita Nørby på AllMovie 
(en) Ghita Nørby hos The Movie Database